……………(sz.) napirend

 Előterjesztve:

 Közoktatási, Közművelődési, Sport, Egészségügyi, Szociális és

Lakásügyi Bizottsághoz,

 Költségvetési Bizottsághoz

 Pénzügyi és Vagyonnyilatkozatokat Ellenőrző Bizottsághoz

E L Ő T E R J E S Z T É S

**A Képviselő-testület 2021. november 30-i rendes ülésére**

**Tárgy:** Háziorvosi ügyeleti feladatok ellátásával kapcsolatos döntések

 Készítette: ……………………………………Ötvös Zoltán osztályvezető

 Intézményirányítási Osztály s.k.

Egyeztetve: ………………………………….. dr. Varga Előd Bendegúz

 alpolgármester

 ………………………………….. Vargáné Luketics Gabriella

 igazgató s.k.

 …………………………………….Annus Béláné igazgató s.k.

Látta: …………………………………….. dr. Szalai Tibor jegyző

 ………………………………………… dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Az egészségügyi alapellátás részét képező, az egészségügyről szóló 1997. évi CLIV. törvény 93. §-ában és az egészségügyi alapellátásról szóló 2015. évi CXXIII. törvény 5. § (1) bekezdés c) pontjában szabályozott orvosi ügyelet biztosítása a Magyarország helyi önkormányzatairól

szóló 2011. évi CLXXXIX. törvény 13. § (1) bekezdés 4. pontja értelmében kötelező önkormányzati feladat.

Az ügyeleti ellátás célja az egészségügyi szolgáltatók napi munkarend szerinti munkaidő befejezésének időpontjától a következő napi munkarend szerinti munkaidő kezdetéig a beteg vizsgálata, egészségi állapotának felmérése, alkalomszerű és azonnali sürgősségi beavatkozások elvégzése, illetőleg fekvőbeteg-gyógyintézetbe történő sürgősségi beutalása, valamint a külön jogszabályokban meghatározott eljárásokban való részvétel.

Budapest Főváros II. Kerületi Önkormányzat mind a felnőtt, mind a gyermek háziorvosi ügyeleti ellátást vállalkozási szerződéssel biztosítja: a felnőtt korúak ellátását az Országos Orvosi Ügyelet Egészségügyi Szolgáltató Nonprofit Korlátolt Felelősségű Társaság 2018. október 1. napjától, a gyermekkorúakét pedig az INTER-AMBULANCE Egészségügyi Szolgáltató Zrt. 2019. május 1. napjától látja el. Mindkét szerződés határozatlan időre szóló, de legkésőbb az eredményes közbeszerzési eljárás eredményeként kötendő szerződés hatálybalépéséig szól.

Az ügyelet működtetéséhez szükséges forrást a Nemzeti Egészségbiztosítási Alapkezelő (továbbiakban NEAK) finanszírozása és az önkormányzati hozzájárulás fedezi.

A szolgáltatók jelezték financiális nehézségeiket, melyet az ez évi egészségügyi bérfejlesztés még nehezebbé tett. Kezdeményezték a vállalkozási díj önkormányzati részének emelését.

A gyermek ügyeletet ellátó 150 Ft/fő/hó költséggel tudja vállalni a feladatot: a gyermeklétszám 13 763 fő, a NEAK finanszírozás 578 046 Ft/hó, a kért önkormányzati rész 1 486 404,- Ft/hó lenne.

A felnőtt ügyeletet ellátó kerekítve 78,5 Ft/fő/hó költséggel tudja vállalni a feladatot, mely 15 Ft/fő/hó összegű emelést jelent: a felnőtt létszám 72 736 fő, a NEAK finanszírozás 3 054 912 Ft/hó és a fenti emeléssel az önkormányzati rész 2 656 128 Ft/hó.

A szolgáltatók által kért plusz források biztosításáról a Képviselő-testület határozhat és ennek alapján a jelenleg érvényes szerződések módosításáról a Közbeszerzési Bizottság hoz döntést.

Jelen előterjesztésünkben továbbiakban egyrészt a gyermekügyelet, másrészt pedig a felnőtt ügyelet ellátásának közbeszerzés előkészítésének és bonyolításának feladataihoz kérjük a tisztelt Képviselő-testület hozzájárulását.

Gyermek háziorvosi ügyelet:

Ezt az ügyeletet egy kerület saját bonyolításban, finanszírozásban nem tudja költséghatékonyan, optimális erőforrás felhasználás mellett ellátni.

A két szomszédos - I. és XII. - kerülettel történő együttműködés viszont biztosítaná a fenti feltételeket. A finanszírozás a kerületi gyermekkorú lakosság létszáma arányában kerülne meghatározására. (Jelenleg a szolgáltató mindhárom kerület ügyeletét a János Kórház 24-es épületében látja el.)

Ahhoz, hogy a központi ügyelet további biztosításával kapcsolatos közbeszerzési eljárás előkészítése megkezdődhessen, szükséges valamennyi, közös feladatellátásban közreműködő önkormányzat részéről a testületi döntés. A közbeszerzési eljárás eredményeként feladatátadási szerződés megkötésére kerülne sor, ami azt jelenti, hogy a nyertes szolgáltató közvetlen köt szerződést a Nemzeti Egészségbiztosítási Alapkezelővel a finanszírozásra.

Felnőtt háziorvosi ügyelet

Jelenleg a II., Rét utcai rendelőben működik a 24 órás felnőtt háziorvosi ügyelet.

Javaslatunk szerint a közbeszerzés kiírását a II. kerület írja ki és a közbeszerzési eljárás eredményeként feladatátadási szerződés megkötésére kerülne sor, ami azt jelenti, hogy a nyertes szolgáltató közvetlen köt szerződést a Nemzeti Egészségbiztosítási Alapkezelővel a finanszírozásra.

A közbeszerzési lejárások megindításához a tisztelt Képviselő-testületnek 48 hónap időtartamra pénzügyi kötelezettséget kell vállalnia. A kötelezettségvállalás csak az önkormányzati forrást tartalmazza.

A Bizottságok a testületi ülésen ismertetik véleményüket.

H a t á r o z a t i j a v a s l a t o k

1. A Képviselő-testület úgy dönt, hogy az INTER-AMBULANCE Egészségügyi Szolgáltató Zrt-vel a központi gyermek háziorvosi ügyeletre 2019. május 1. napjától határozatlan időre kötött feladat ellátási szerződés módosításához 2021. december 1-jétől a szükséges forrást összesen 2 100 000,- Ft/hó-ot (önkormányzati rész 1 500 000 Ft + a Nemzeti Egészségbiztosítási Alapkezelő finanszírozása 600 000,- Ft) biztosítja.

**Felelős:** polgármester

**Határidő:** 2021. december 1.

*(A határozat meghozatala minősített többségű szavazást igényel)*

1. A Képviselő-testület úgy dönt, hogy az Országos Orvosi Ügyelet Egészségügyi Szolgáltató Közhasznú Nonprofit Korlátolt Felelősségű Társasággal a központi felnőtt háziorvosi ügyeletre 2018. október 1. napjától határozatlan időre kötött feladat ellátási szerződés módosításához 2021. december 1-jétől szükséges forrást összesen 5 800 000,- Ft/hó-ot (önkormányzati rész 2 700 000 Ft + a Nemzeti Egészségbiztosítási Alapkezelő finanszírozása 3 100 000,- Ft) biztosítja.

**Felelős:** polgármester

**Határidő:** 2021. december 1.

*(A határozat meghozatala minősített többségű szavazást igényel)*

1. A Képviselő-testület úgy dönt, hogy a Budapest II. kerületi gyermekkorúakat ellátó központi háziorvosi ügyelet feladatellátásában az I. és XII. kerületi Önkormányzatokkal együtt kíván működni.

Felhatalmazza a Polgármestert, hogy a közbeszerzési eljárás előkészítésére és lebonyolítására a két kerülettel az együttműködési megállapodást kösse meg.

**Felelős:** polgármester

**Határidő:** 2021. december 30.

*(A határozat meghozatala egyszerű többségű szavazást igényel)*

1. A Képviselő-testület hozzájárul ahhoz, hogy a Budapest II. kerület gyermekkorúakat ellátó központi háziorvosi ügyelet ellátására kiírt közbeszerzési eljárás eredményeként feladatátadási szerződés megkötésére kerül sor, és a nyertes szolgáltató a Nemzeti Egészségbiztosítási Alapkezelővel közvetlen finanszírozási szerződést köt.

**Felelős:** polgármester

**Határidő:** 2021. december 30.

 *(A határozat meghozatala egyszerű többségű szavazást igényel)*

1. A Képviselő-testület úgy dönt, hogy a „Budapest, II. kerületi gyermekkorúakat ellátó központi orvosi ügyelet teljes körű ellátása” tárgyban kiírandó közbeszerzési eljáráshoz szükséges fedezet biztosítására a 2022-2025-es évekre az alábbiak szerint vállal kötelezettséget:

 2022. évben 18 000 eFt,

2023. évre a 2022. évi összeg előző évi inflációval növelt összege,

2024. évre a 2023. évi összeg előző évi inflációval növelt összege,

2025. évre a 2024. évi összeg előző évi inflációval növelt összege.

**Felelős:** polgármester

**Határidő:** 2022., 2023., 2024., és 2025. évi költségvetés elfogadása

*(A határozat meghozatala minősített többségű szavazást igényel)*

1. A Képviselő-testület hozzájárul ahhoz, hogy a Budapest II. kerületi felnőtt korúakat ellátó központi háziorvosi ügyelet ellátására kiírt közbeszerzési eljárás eredményeként feladatátadási szerződés megkötésére kerül sor, és a nyertes szolgáltató a Nemzeti Egészségbiztosítási Alapkezelővel közvetlen finanszírozási szerződést köt.

**Felelős:** polgármester

**Határidő:** 2021. december 30.

 *(A határozat meghozatala egyszerű többségű szavazást igényel)*

1. A Képviselő-testület úgy dönt, hogy a „Budapest, II. kerületi felnőtt korúakat ellátó központi orvosi ügyelet teljes körű ellátása” tárgyban kiírandó közbeszerzési eljáráshoz szükséges fedezet biztosítására a 2022-2025-es évekre az alábbiak szerint vállal kötelezettséget:

 2022. évben 32 500 eFt,

2023. évre a 2022. évi összeg előző évi inflációval növelt összege,

2024. évre a 2023. évi összeg előző évi inflációval növelt összege,

2025. évre a 2024. évi összeg előző évi inflációval növelt összege.

**Felelős:** polgármester

**Határidő:** 2022., 2023., 2024., és 2025. évi költségvetés elfogadása

*(A határozat meghozatala minősített többségű szavazást igényel)*

B u d a p e s t, 2021. november 17.

 **Kovács Márton**

 **alpolgármester s.k.**